stanford-oval/wikipedia huggingface dataset:
ภูริวัชร์ ธีระชาติ
ประวัติ

ภูริวัชร์ ธีระชาติ เกิดเมื่อวันที่ 4 ตุลาคม 2535   ศึกษาระดับปริญญาตรี ที่ ภาควิชานิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ
ถังเบียร์ยังได้เข้าประกวดร้องเพลงของมหาวิทยาลัยกรุงเทพ BU-band & Singing Contest 20th และได้รับรางวัลรองชนะเลิศอันดับ 1 อีกทั้งถังเบียร์ยังเคยมาออดิชั่น ทรูอคาเดมี่ แฟนเทเชีย ฤดูกาลที่ 8 และ ฤดูกาลที่ 9 แต่ถังเบียร์ไม่ได้รับคัดเลิอก ได้กลับมาออดิชั่นอีกครั้งใน ฤดูกาลที่ 10 จนได้เป็นผู้ชนะเลิศการแข่งขันครั้งนี้ หลังจากนั้นมีผลงานเพลงกับค่ายสหภาพดนตรี ออกเพลง "Shut Up and Dance" และเพลงช้า "ผิดแค่ไหน" ที่เขาแต่งเพลงเองเป็นครั้งแรก หลังจากนั้นออกมาเปิดสตูดิโอสอนศิลปะการแสดง ชื่อ TB Dance Studio
รางวัล

| ปี | รางวัล | สาขารางวัล | ผลการตัดสิน |
| --- | --- | --- | --- |
| พ.ศ. 2555 | รองชนะเลิศอันดับ1 การแข่งขันประกวดร้องเพลงมหาวิทยาลัยกรุงเทพ BU Band & Singing Contest 20th | - | ได้รับรางวัล |
| พ.ศ. 2556 | สุดยอดนักล่าฝัน ทรู อะคาเดมี่ แฟนเทเชีย ซีซั่นที่ 10 | - | ได้รับรางวัล |
| พ.ศ. 2556 | The Best Dance ทรู อะคาเดมี่ แฟนเทเชีย ซีซั่นที่ 10 | - | ได้รับรางวัล |
| พ.ศ. 2556 | The Best Score ทรู อะคาเดมี่ แฟนเทเชีย ซีซั่นที่ 10 | - | ได้รับรางวัล |
| พ.ศ. 2556 | Star News | แชมป์คนไหนที่คุณต้องกรี๊ด | อันดับ 1 |
| พ.ศ. 2556 | สภาศิลปินส่งเสริมพระพุทธศาสนาแห่งประเทศไทย | ศิลปินผู้มีคุณธรรมส่งเสริมพระพุทธศาสนา ตามรอยพระยุคลบาท | ได้รับรางวัล |
| พ.ศ. 2557 | คมชัดลึก อวอร์ด ครั้งที่ 11 | นักร้องเพลงไทยสากลยอดนิยม | เข้าชิง |
ผลงาน > ผลงานเพลง

| ผลงานเพลง> ปี พ.ศ. | ผลงานเพลง> เพลง | ผลงานเพลง> นักร้อง | ผลงานเพลง> อัลบั้ม |
| --- | --- | --- | --- |
| พ.ศ. 2556  | เพลง รักและขอบคุณ | เพลงรวมรุ่น ทรู อะคาเดมี่ แฟนเทเชีย ซีซั่นที่ 10  | อัลบั้ม True AF10 |
| พ.ศ. 2556  | เพลง โลกมันกลม | Single แรก ของถังเบียร์ The Winner True AF10 | อัลบั้ม True AF10 |
| พ.ศ. 2557  | Shutup & Dance | New Single ของถังเบียร์ | - |
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ละครโทรทัศน์ |
| --- | --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |  |
| 2561 | ชาติ ลำชี | หมอเอกพงษ์ |  |  |
ผลงาน > ผลงานมิวสิกวิดีโอ

เพลง โลกมันกลม
เพลง รักและขอบคุณ
เพลง Shutup & Dance
เพลง ผิดแค่ไหน (เพลงประกอบละคร คู่ปรับฉบับหัวใจ)
ผลงาน > ผลงานภาพยนตร์

| ผลงานภาพยนตร์ |
| --- | --- | --- | --- | --- | --- |

| ปี พ.ศ. | ภาพยนตร์เรื่อง | รับบท | แสดงร่วมกับ | ผลิตโดย | เริ่มฉาย |
| 2556 | ภาพยนตร์เรียลลิตี้ "360'Behind The Dream" | ถังเบียร์ V20 | ผู้ที่เข้าร่วมแข่งขันรายการ AF10 และ ทีมงาน | ทรู แฟนเทเชีย | 4 กรกฎาคม พ.ศ. 2557 |
ฟาโรห์โชเชงค์ที่ 6

โชเชงค์ที่ 6 เป็นที่รู้จักว่าเป็นผู้ที่สืบทอดราชบัลลังก์ต่อจากฟาโรห์เปดูบาสท์ที่ 1 ที่ปกครองที่ธีบส์ โดยข้อมูลนี้มาจากผู้จดบันทึกนามว่า ฮอร์ที่ 9 ผู้ซึ่งทำงานภายใต้รัชสมัยของฟาโรห์โอซอร์คอนที่ 2 และฟาโรห์เปดูบาสท์ที่ 1 และมีพระนามเต็มของฟาโรห์โชเชงค์ที่ 6 ในหลุมฝังศพของฮอร์ที่ 9 นี่เป็นสิ่งที่แสดงให้เห็นว่าฮอร์ที่ 9 มีอายุยืนถึงรัชสมัยของฟาโรห์เหดูบาสท์ที่ 1 และได้เสียชีวิตลงในรัชสมัยของฟาโรห์โชเชงค์ที่ 6 โดยพระนามเต็มนามว่า ยูเซอร์มาอัตเร เมริอามุน โชเชงค์ เป็นเป็นพระนามทั่วไปของฟาโรห์หลายๆ พระองค์ และมีเพียงบางส่วนของพระนามที่บ่งชี้ว่าเป็นเป็นฟาโรห์คือ เมริอามุน (ผู้เป็นที่รักแห่งอามุน) ที่มักจะปรากฏในคาร์ทูธของฟาโรห์ และนักบวชชั้นสุงแห่งอามุนในรัชสมัยของพระองค์มีนามว่า ทาเคลอต ซึ่งปรากฏครั้งแรกในปีที่ 23 ของการปกครองของฟาโรห์เปดูบาสท์ที่ 1
รูปสลัก CG 42226 ของฮอร์ที่ 9, ผู้ที่เสียชีวิตในรัชสมัยของฟาโรห์โชเชงค์ที่ 6
ฟุตบอลทีมชาติตองงา

ฟุตบอลทีมชาติตองงา เป็นทีมชาติที่เป็นตัวแทนของประเทศตองงา บริหารงานโดยสมาคมฟุตบอลตองงา ก่อตั้งในปี ค.ศ. 1965 และเข้าร่วมเป็นสมาชิกฟีฟ่าและสมาพันธ์ฟุตบอลโอเชียเนียในปี ค.ศ. 1994
สถิติการเข้าร่วมฟุตบอลโลก

1930 ถึง 1994 - ไม่ได้เข้าร่วม
1998 ถึง 2018 - ไม่ผ่านรอบคัดเลือก
2022 - ถอนตัวจากรอบคัดเลือก
สถิติการเข้าร่วมฟุตบอลโอเอฟซี เนชันส์คัพ

1973 ถึง 1980 - ไม่ได้เข้าร่วม
1996 ถึง 2012 - ไม่ผ่านรอบคัดเลือก
สถิติการเข้าร่วมฟุตบอลเซาธ์แปซิฟิกเกมส์

1963 ถึง 1975 – ไม่ได้เข้าร่วม
1979 – รอบแรก
1983 – รอบแรก
1987 ถึง 1995 – ไม่ได้เข้าร่วม
2003 – รอบแรก
2007 – รอบแรก
2011 – ไม่ได้เข้าร่วม
รายชื่อผู้จัดการทีม

รูดี้ กูเตนดอร์ฟ (1981)
แกรี ฟิลลิปส์ (2001)
เฮอินาเว คาอิฟา (2002–2003)
มิลาน แยนโควิช (2003–2005)
เบน แพร์รี (2005-2006)
รีเช แม็คลาฟลิน (2006–2007)
คริส วิลเลียม (2007-2010)
ติโมเต โปโลวิลิ (2010-ปัจจุบัน)
แหล่งข้อมูลอื่น

ข้อมูลทีมชาติตองงา[ลิงก์เสีย]
สมาคมฟุตบอลแห่งประเทศตองงา เก็บถาวร 2010-10-15 ที่ เวย์แบ็กแมชชีน
| ด ค กฟุตบอลทีมชาติในสมาพันธ์ฟุตบอลโอเชียเนีย |
| --- | --- | --- |
| ฟุตบอลชาย |  อเมริกันซามัว  หมู่เกาะคุก  ฟีจี  คิริบาส1  นิวแคลิโดเนีย  นิวซีแลนด์  นีวเว1  ปาปัวนิวกินี   ซามัว  หมู่เกาะโซโลมอน  ตาฮีตี  ตองงา  ตูวาลู1  วานูอาตู  |  |
| ฟุตบอลหญิง |  อเมริกันซามัว  หมู่เกาะคุก  ฟีจี  คิริบาส1  นิวแคลิโดเนีย  นิวซีแลนด์  นีวเว1  ปาปัวนิวกินี   ซามัว  หมู่เกาะโซโลมอน  ตาฮีตี  ตองงา  ตูวาลู1  วานูอาตู  |  |
1 สมาชิกสมทบ - ไม่ใช่สมาชิกฟีฟ่า
มิโคยัน มิก-31

| มิโคยัน มิก-31 ฟ็อกซ์ฮาวนด์ |
| --- | --- |

ข้อมูลทั่วไป
บทบาท: เครื่องบินสกัดกั้น
ชาติกำเนิด:  รัสเซีย
บริษัทผู้ผลิต: มิโคยัน
สถานะ: ประจำการ
ผู้ใช้งานหลัก: กองทัพอากาศรัสเซีย กองทัพอากาศคาซัคสถาน
จำนวนที่ผลิต: ประมาณ 400 ลำ
ประวัติ
เริ่มใช้งาน: พ.ศ. 2523
เที่ยวบินแรก: 16 กันยายน พ.ศ. 2518
สายการผลิต: มิโคยัน-กูเรวิชค์ มิก-25
มิโคยัน มิก-31 (นาโต้ใช้ชื่อรหัสว่า ฟ็อกซ์ฮาวนด์) เป็นเครื่องบินสกัดกั้นความเร็วเหนือเสียง สัญชาติรัสเซีย พัฒนาขึ้นมาเพื่อทดแทน มิก-25 ฟ็อกซ์แบท โดยใช้แผนแบบของ มิก-25 โดยบริษัทมิโคยัน
แหล่งข้อมูลอื่น

มิก-31 ฟ็อกซ์ฮาวนด์ บน fas.org
หน้าเพจ มิก-31  บน aerospaceweb.org
บอนสี

| บอนสี |
| --- | --- |

บอนสี

การจำแนกชั้นทางวิทยาศาสตร์
อาณาจักร:: Plantae
ชั้น:: Liliopsida
อันดับ:: Arecales
วงศ์:: Araceae
สกุล:: Caladium
สปีชีส์:: C.bicolor (Ait) Vent
ชื่อทวินาม
Caladium bicolor  

บอนสี (ชื่อวิทยาศาสตร์: Caladium bicolor) เป็นสายพันธุ์ในสกุลบอนจากลาตินอเมริกา มักถูกปลูกเป็นต้นไม้ประดับ เนื่องจากใบขนาดใหญ่รูปหัวใจหรือรูปหอกที่มีสีเขียว ขาว ชมพู หรือแดงที่โดดเด่น บอนสีมีมากกว่าร้อยสายพันธุ์ ทุกส่วนของบอนสีมีพิษ และเป็นสายพันธุ์ที่มีการแพร่กระจายและสร้างปัญหาในตรินิแดดและโตเบโก, กวม, ไมโครนีเซีย, ปาเลา, รัฐฮาวาย และฟิลิปปินส์ โดยสามารถพบได้ในเขตร้อนส่วนใหญ่ของโลกรวมทั้งทวีปแอฟริกา อนุทวีปอินเดีย และเอเชียตะวันออกเฉียงใต้
ความเชื่อเกี่ยวกับบอนสี

ในสมัยโบราณบอนสีเป็นไม้มงคลที่นิยมปลูกติดไว้ในบ้านพักอาศัยและจะทำให้บ้านที่ปลูกมีความสุขความเจริญเป็นสิริมงคลแก่บ้านพักอาศัยทำให้คนในบ้านมีความสุขกัน
ลักษณะโดยทั่วไป

บอนสีมีความสูงประมาณ  0.5 เมตร มีพุ่มกว้างประมาณ     1 เมตร มีลำต้นอยู่ใต้ดิน  มีลักษณะเป็นหัว  ผิวของลำต้นเป็นผิวเรียบและ ใบกว้างประมาณ 8-15 เซนติเมตร ยาวประมาณ 10-20 เซนติเมตร ลักษณะใบ สีสันสวยงาม    และดอกมีเกสรเป็นแท่งยาวโผล่ออกมา ดอกมีสีขาวหรือสีชมพู รังไข่ใต้วงกลีบ  มีกลิ่นฉุน
ถิ่นกำเนิด

บอนสีมีถิ่นกำเนิดมาจากแถบทวีปอเมริกาใต้ และเริ่มเข้ามาในทวีปยุโรป อินเดีย และอินโดนีเซีย ตามลำดับแล้วเชื่อกันว่าบอนสีเข้ามาในประเทศไทยตอนสมัยสุโขทัยและ ในสมัยรัตนโกสินทร์ พระบาทสมเด็จพระจุลจอมเกล้าเจ้าอยู่หัวเสด็จประพาสยุโรป และได้ทรงนำบอนสีเข้ามาปลูกในประเทศไทยไว้หลายสายพันธุ์
การปลูก

บอนสีควรจะปลูกในที่ที่มีความชื้นและไม่มีแดดร้อนจัดและดินที่ใช้ปลูกควรจะเป็นดินร่วนและมีในดินมีอินทรีย์วัตถุผสมด้วยเช่นพวกซากใบไม้ที่ผุย่อยสลลาย นิยมใช้ใบจามจุรี, ใบมะขาม และควรใช้ปุ๋ยชีวภาพนั้นก็คือ ปุ๋ยคอกและไม่ควรเยอะเกินไปเพราะดินจะเค็มทำให้ดินเสื่อมและต้องรดน้ำทุกวันตอนเช้าและตอนเย็นและอย่านำกระถางไปตั้งในที่แดดร้อนจัดเพราะใบจะไหม้และต้นก็จะตาย
การขยายพันธุ์

บอนสีนั้นควรทำการขยายพันธุ์ในฤดูฝน วิธีขยายพันธุ์นั้นมีถึง 4 วิธีคือ
1. แยกหน่อ โดยการแบ่งหน่อของต้นบอนสีที่โผล่มาจากโคนต้นแม่
2. ผ่าหัว ควรใช้หัวที่มี อายุไม่เกิน 1 ปี จะช่วยให้ต้นที่เกิดใหม่โตเร็วและแข็งแรง นำไปชำในทรายสะอาดหรืออิฐมอญทุบละเอียดหรือใช้ ขี้เถ้าแกลบที่ไม่มีความเป็นด่างก็ได้ รดด้วยสารป้องกันกำจัดเชื้อรา แล้วนำไปไว้ในที่ร่ม มีอากาศถ่ายเท มีความชื้น ประมาณ 1-2 สัปดาห์ บอนสีจะแตกหน่อและราก พอเริ่มผลิใบได้ ประมาณ1-2 ใบจึงย้ายไป ปลูกในกระถาง
3. ผสมเกสร โดยเตรียมต้นบอนสีที่จะนำมาเป็นต้นพ่อพันธุ์แม่พันธุ์ไว้ เมื่อต้นบอนสีออกดอกและบานในช่วงเวลา ประมาณ19.00 - 20.00 น. ให้ทำการผสมเกสร ซึ่งดอกบอนสีจะผสมติดภายใน 1 สัปดาห์ และฝักจะแก่เต็มที่ภายใน 30 วัน สามารถนำเมล็ดไปเพาะได้
4. เพาะเลี้ยงเนื้อเยื่อหรือปั่นตา ให้นำชิ้นส่วนเนื้อเยื่อเจริญของต้นบอนสีมาเลี้ยงในที่มีการควบคุมอุณหภูมิ ความชื้น แสงสว่าง จนเกิดเป็นกลุ่มเนื้อเยื่อและพัฒนาเป็นบอนสีต้นใหม่
การจำแนกตามลักษณะใบ

ใบของบอนสีสามารถจำแนกได้ตามลักษณะใบได้ 5 ลักษณะคือ
1.  บอนสีใบไทย เก็บถาวร 2011-09-17 ที่ เวย์แบ็กแมชชีน
2.  บอนสีใบกลม เก็บถาวร 2011-09-17 ที่ เวย์แบ็กแมชชีน
3.  บอนสีใบยาว เก็บถาวร 2011-09-18 ที่ เวย์แบ็กแมชชีน
4.  บอนสีใบกาบ เก็บถาวร 2011-09-17 ที่ เวย์แบ็กแมชชีน
5.  บอนสีใบไผ่ เก็บถาวร 2010-08-11 ที่ เวย์แบ็กแมชชีน
การดูแลรักษา > แสง

บอนสีเป็นพืชที่ต้องการแสง เพื่อสร้างเม็ดสี แต่แสงจะต้องมีวัสดุมาพรางไว้ประมาณ  50  %
การดูแลรักษา > อุณหภูมิ

ประมาณ   18 - 24 °C
การดูแลรักษา > ความชื้น

บอนสีชอบความร้อนชื้น ต้องการความชื้นสูง  ถ้าอากาศแห้งแล้ง  ควรฉีดพ่นน้ำให้ที่ใบบ่อยๆ
การดูแลรักษา > น้ำ

ต้องการน้ำมากไม่ถึงกับแฉะ ควรรดน้ำให้พอดีและสม่ำเสมอ
การดูแลรักษา > สูตรผสมดินปลูกบอนสีในกระถาง

1. ดินร่วน           6     ส่วน
2. ทราย             4     ส่วน
3. ปุ๋ยคอก           1     ส่วน
4. ใบมะขามผุ      1     ส่วน
การดูแลรักษา > ปุ๋ย

ใช้ปุ๋ยคอกละลายน้ำรด แต่อย่าให้เข้มข้นมาก เพราะจะทำให้สีไม่สวย
การดูแลรักษา > โรคและแมลง

เชื้อรา (Fungi)    เชื้อราเป็นเชื้อราที่สามารถเข้าทำลายเกือบทุกส่วนของพืชเชื้อจะแพร่กระจายไปได้ทั้งทางดินและน้ำ ส่วนของพืชที่เป็นโรคจากเชื้อราจะสามารถมองเห็นได้ชัดในพืชที่กกลังงอกหรือเล็กอยู่ โดยพืชจะมีอาการอ่อนแอและล้มลงอย่างรวดเร็ว ใบจะร่วง รากเน่าและส่วนที่อยู่เหนือดินขึ้นมาจะเป็นจุดลาย มีสีต่าง ๆ โดยเฉพาะสีน้ำตาลหรือสีเทา
เพลี้ยอ่อน (Aphide) เพลี้ยอ่อนจะทำลายใบ  ลำต้น และดอก  โดยการดูดน้ำหล่อเลี้ยงเซลล์ ส่วนที่ถูกทำลายจะบิดงอ  ผิดรูปผิดร่างไป เพลี้ยอ่อนจะเพิ่มจำนวนมากขึ้นในสภาวะแวดล้อมที่อบอุ่น
การดูแลรักษา > การป้องกันโรคและแมลง

ใช้ยากำจัดเชื้อราจำพวกแคปแทน (captan) หรือมาแนบ (maneb) รด  ส่วนเพลี้ยอ่อนใช้ยามาลาไธออน (malathion) หรือไดอาซินอน (diazinon) ฉีดพ่นก็ได้
รูป บอนสีลักษณะแบบใบไทย
รูป บอนสีลักษณะแบบใบกลม
รูป บอนสีลักษณะแบบใบยาว
รูป บอนสีลักษณะแบบใบกาบ
รูป บอนสีลักษณะแบบใบไผ่
มินนี่

มินนี่ สามารถหมายถึง
ณิชา ยนตรรักษ์
ภัณฑิรา พิพิธยากร
มินนี่ เมาส์
ฟาโรห์โอซอร์คอน ผู้อาวุโส

ฟาโรห์อังค์เคปเปอร์เร เซเตเพนเร โอซอร์คอน หรือ (โอซอร์คอน ผู้อาวุโส) เป็นกษัตริย์ที่ห้าของราชวงศ์ที่ยี่สิบเอ็ดของอียิปต์โบราณและเป็นครั้งแรกที่ฟาโรห์แหล่งกำเนิดของลิเบีย เขายังเป็นบางครั้งเรียกว่า โอซอร์คอนตามมาเนโท
ฟาโรห์โชเชงค์ที่ 7

เฮดจ์เคเปอร์เร เซเทปเอนเร โชเชงค์ (ที่ 7 หรือที่ 6 เอ) ซิ-เอเซ เมริอามุน อาจจะเป็นฟาโรห์แห่งอียิปต์โบราณจากราชวงศ์ที่ยี่สิบสาม ซึ่งทรงปกครองอยู่ที่เมืองธีบส์ ในช่วงระหว่างการเสด็จสวรรคตของฟาโรห์ทาเคลอตที่ 3 และการดำเนินการทางทหารของอียิปต์โดยกษัตริย์แห่งนิวเบียนามว่า ปิเย (ทรงครองราชย์ราว 755 – 730 ปีก่อนคริสตกาล ระยะเวลาในการครองราชย์ของพระองค์มีประมาณได้ตั้งแต่ห้าถึงยี่สิบห้าปี แต่พระองค์ทรงไม่มีหลักฐานยืนยันมากนัก (คือ บันทึกระดับแม่น้ำไนล์ที่คาร์นัก หมายเลข 3 ของปีที่ 5 และ บันทึกระดับแม่น้ำไนล์ที่คาร์นัก หมายเลข 45 ของปี 17, 18 หรือ 25 แห่งการครองราชย์) และการมีตัวตนอยู่ของพระองค์ยังคงเป็นที่ถกเถียงกันอยู่ แต่ได้รับการยอมรับจากผู้เชี่ยวชาญเกี่ยวกับสมัยช่วงระหว่างกลางที่สาม เช่น เจอราร์ด โบรกแมนและเค็นเน็ธ คิตเช่น
ฟอนต์

บทความนี้เกี่ยวกับรูปแบบอักษร ตัวเลข และสัญลักษณ์อื่นๆ แต่ละรูปแบบที่ต่างกันไปตามความหลากหลายเช่น ขนาด น้ำหนัก ความลาดเอียง ความกว้าง และอื่นๆ สำหรับรูปลักษณ์การออกแบบที่ไม่ขึ้นตามความหลากหลายที่ได้กล่าวมาแล้ว ดูที่ ไทป์เฟซ สำหรับความหมายอื่น ดูที่ แบบอักษร
ไทป์เฟซ Bauer Bodoni พร้อมตัวอย่างฟอนต์สามตัวในไทป์เฟซดังกล่าว
ในการเรียงพิมพ์แบบไทป์เฟซโลหะ ฟอนต์คือ ขนาด น้ำหนัก และสไตล์ เฉพาะของ ไทป์เฟซ ฟอนต์แต่ละแบบเป็นชุดแม่แบบที่ตรงกันสำหรับแต่ละรูปอักขระ ไทป์เฟซแต่ละตัวจะประกอบด้วยฟอนต์ต่างๆ ที่ออกแบบมาในแนวทางเดียวกัน
ในศตวรรษที่ 21 กับการถือกำเนิดของ ฟอนต์คอมพิวเตอร์ คำว่า "ฟอนต์" และ "ไทป์เฟซ" มักจะใช้สลับกัน แม้ว่าคำว่า "ไทป์เฟซ" จะหมายถึงการออกแบบตัวพิมพ์ ในขณะที่คำว่า "ฟอนต์" หมายถึงรูปแบบเฉพาะของไทป์เฟซ เช่น ขนาด และ น้ำหนัก  ตัวอย่างเช่น ไทป์เฟซ "Bauer Bodoni " (ตัวอย่างที่แสดงไว้ที่นี่) รวมไปถึงรููปแบบ เช่น "โรมัน" (หรือ "ปกติ"), "ตัวหนา" และ "ตัวเอียงแท้" ; และอื่นๆ ตามหลักการแล้ว คำว่า "ฟอนต์" หมายถึงรูปแบบใดรูปแบบหนึ่งเหล่านี้เพียงอย่างเดียว แต่อาจพบเห็นคำนี้ถูกนำมาใช้อย่างหลวม ๆ เพื่ออ้างถึงแบบอักษรทั้งหมด เมื่อใช้ในคอมพิวเตอร์ แต่ละสไตล์จะอยู่ใน "ไฟล์ฟอนต์" ดิจิทัลที่แยกจากกัน
ทั้งในการเรียงพิมพ์และการคอมพิวเตอร์แบบดั้งเดิม คำว่า "ฟอนต์" หมายถึงกลไกการแสดงผลของไทป์เฟซ ในการเรียงพิมพ์แบบดั้งเดิม ฟอนต์จะทำจากโลหะหรือไม้: ในการพิมพ์หน้าอาจต้องใช้ฟอนต์หลายตัว หรือแม้กระทั่งไทป์เฟซหลายตัว
แม่พิมพ์โลหะ
นิรุกติศาสตร์

คำว่า font (fount ตามการสะกดแบบดั้งเดิมในภาษาอังกฤษแบบบริติช แต่ยังคงออกเสียงว่า /ˈfɒnt/) มาจากคำว่า fonte จากภาษาฝรั่งเศสยุคกลาง หมายถึง "สิ่งถูกทำให้ละลาย"  คำนี้หมายถึงกระบวนการหล่อไทป์เฟซโลหะที่โรงหล่อไทป์เฟซ
โปสเตอร์ปี 1910 โฆษณาการประมูล โดยใช้ไทป์เฟซและฟอนต์ที่หลากหลาย
พลระห่ำสงครามนรก

| พลระห่ำสงครามนรก |
| --- | --- |
ใบปิดภาพยนตร์
กำกับ: แซม เมนเดส
บทภาพยนตร์: วิลเลียม บรอยส์เลส จูเนียร์
สร้างจาก: จาร์เฮด โดย แอนโทนี สวอฟฟอร์ด
อำนวยการสร้าง: ดักลาส วิค ลูซี่ ฟิชเชอร์
นักแสดงนำ: เจค จิลเลินฮาล ปีเตอร์ ซาร์สการ์ด ลูคัส แบล็ค เจมี ฟ็อกซ์
กำกับภาพ: โรเจอร์ ดีกิ้นส์
ตัดต่อ: วอลเตอร์ เมิร์ช
ดนตรีประกอบ: โธมัส นิวแมน
บริษัทผู้สร้าง: เรดวากอน โปรดักชั่นส์ นีล สตรีท โปรดักชั่นส์ 
ผู้จัดจำหน่าย: ยูนิเวอร์แซลสตูดิโอส์
วันฉาย:   4 พฤศจิกายน ค.ศ. 2005 (2005-11-04) 
ความยาว: 123 นาที
ประเทศ: สหรัฐ
ภาษา: อังกฤษ
ทุนสร้าง: 72 ล้านดอลลาร์
ทำเงิน: 97.1 ล้านดอลลาร์
พลระห่ำสงครามนรก (อังกฤษ: Jarhead) เป็นภาพยนตร์ดรามาชีวประวัติและสงครามของอเมริกันในปี พ.ศ. 2548 สร้างขึ้นมาจากบันทึกความทรงจำในชื่อจาร์เฮด เช่นเดียวกับชื่อหนังเมื่อปี พ.ศ. 2546 โดย แอนโทนี สวอฟฟอร์ด เล่าเกี่ยวกับเรื่องราวของการรับราชการทหารในเหล่านาวิกโยธินสหรัฐ ระหว่างช่วงสงครามอ่าวเปอร์เซีย ซึ่งกำกับโดย แซม เมนเดส นำแสดงโดย เจค จิลเลินฮาล รับบทเป็น สวอฟฟอร์ด ร่วมกับ เจมี ฟ็อกซ์, ปีเตอร์ ซาร์สการ์ด, ลูคัส แบล็ค และ คริส คูเปอร์
ยูนิเวอร์แซลสตูดิโอส์ เปิดตัวภาพยนตร์เรื่องนี้เมื่อวันที่ 4 พฤษจิกายน พ.ศ. 2548 โดยได้รับคำวิจารณ์ที่หลากหลายและทำรายได้ในบ็อกออฟฟิศที่ค่อนข้างน่าผิดหวัง เนื่องจากทำรายได้เพียง 97 ล้านดอลลาร์สหรัฐเทียบกับ 72 ล้านดอลดาร์สหรัฐ
ชื่อของเรื่องตั้งมาจากคำแสลงทางการทหารในหมูนาวิกโยธินสหรัฐ แปลว่าพวกไอเณร หรือพวกทหารหัวเกรียน และท้ายที่สุดภาพยนตร์ชุดนี้ได้ถูกบรรจุลงแพลตฟอร์มซีดี กลายเป็นหนังแผ่น โดยมีเรื่องราวเพิ่มเติมอีก 3 ภาค กลายเป็น 3 เรื่องที่ใช้ชื่อชุดเดียวกันแต่ไม่มีความเชื่อมโยงกันเลย
นักแสดง

เจค จิลเลินฮาล รับบทเป็น สิบตรี / พลทหาร / สิบโท แอนโธนี สวอฟฟอร์ด
สก็อตต์ แม็กโดนัลด์ รับบทเป็น ครูฝึก ฟิทช์
ปีเตอร์ ซาร์สการ์ด รับบทเป็น สิบโท อลัน ทรอย
เจมี ฟ็อกซ์ รับบทเป็น จ่าสิบตรี ไซค์ส
ลูคัส แบล็ค รับบทเป็น สิบตรี คริส ครูเกอร์
ไบรอัน เจอรักตี้ รับบทเป็น สิบตรี เฟอร์กัส โอ'ดอนเนลล์
เจคอบ วาร์กัส รับบทเป็น สิบตรี ฮวน คอร์เตซ
ลาซ อาลอนโซ่ รับบทเป็น สิบตรี รามอน เอสโกบาร์
จอคโกะ ซิมส์ รับบทเป็น จูเลียส
อีวาน โจนส์ รับบทเป็น สิบตรี เดฟ ฟาวเลอร์
คริส คูเปอร์ รับบทเป็น พันโท คาซินสกี้
เดนนิส เฮย์สเบิร์ท รับบทเป็น พันตรี ลินคอล์น
จอห์น คราซินสกี รับบทเป็น สิบโท แฮร์ริแกน
เจมี มาร์ตซ์ รับบทเป็น ฟอสเตอร์
รินี เบลล์ รับบทเป็น น้องสาวของสวอฟฟ์
บริแอนน์ เดวิส รับบทเป็น คริสตินา
ลีโอนาร์โด ดิแคพรีโอ และ โทบีย์ แมไกวร์ เคยได้รับการพิจารณาให้มารับบทของแอนโทนี่ สวอฟฟอร์ด
กระแสตอบรับ

สำหรับ รอตเทนโทเมโทส์ ภาพยนตร์เรื่องนี้ได้คะแนน 61% จากผู้วิจารณ์ 201 ราย โดยมีเรตติ้งเฉลี่ย 6.40/10 โดยข้อสรุปของเว็บไซต์ระบุว่า "เรื่องราวมุมมองบุคลคที่หนึ่งของสงครามอ่าวนี้ ได้คะแนนในด้านของการแสดงและการถ่ายทำภาพยนตร์ แต่ขาดแรงผลักดันร่วมทางอารมณ์" ในขณะที่ โรเจอร์ อีเบิร์ต ให้คะแนนภาพยนตร์เรื่องนี้สามดาวครึ่งจากสี่ดาว โดยให้เครดิตในส่วนของการถ่ายทอดภาพของนาวิกโยธินในสงครามอ่าวที่มีเอกลักษณ์โดดเด่นเฉพาะตัวในส่วนของการต่อสู้กับความเบื่อหน่ายและความโดดเดี่ยว มากกว่าการต่อสู้กับศัตรูในสงคราม ส่วนเอนเตอร์เทนเมนต์วีกลี ให้คะแนนภาพยนตร์เรื่องนี้ที่ B+ และ โอเวน เกลเบอร์แมน ได้เขียนว่า
พลระห่ำสงครามนรก ไม่ได้เป็นภาพยนตร์การเมืองอย่างโจ่งแจ้ง แต่เป็นด้วยการปลุกเร้าความไร้ประโยชน์ที่เกือบจะเหนือความเป็นจริงของผู้ชายที่มีความปรารถนาในชัยชนะผ่านการปฏิบัติ แต่ถูกกลบบังด้วยยุทธวิธี ภูมิประเทศ และศีลธรรมของสงครามของสงครามที่พวกเขาต้องเผชิญ ซึ่งมันสร้างเสียงสะท้อนที่ทรงพลังและยังเป็นอยู่ในทุกวันนี้
สำหรับบทวิจารณ์ของสตีเฟน ฮันเตอร์ ใน เดอะวอชิงตันโพสต์ ยกย่องการแสดงของเจค จิลเลินฮาล ที่ไม่ได้โชวออฟมากไปต่อหน้ากล้อง และไม่ได้รู้สึกอิจฉาเวลาคนอื่นได้อยู่หน้ากล้องแทนเขา เขาพอใจในบทบาทที่เป็นและทำหน้าที่เป็นเหมือนปริซึมที่คอยสะท้อนภาพของชายหนุ่มคนอื่น ๆ ที่คอยเฝ้ามองสิ่งเหล่านั้น เลสลี เฟลเพริน จาก นิตยสาร Sight and Sound เขียนว่า ถ้าไม่มีอะไรอย่างอื่น พลระห่ำสงครามนรกก็เป็นภาพยนตร์ที่นำเสนอเกี่ยวกับสงครามที่เรายังไม่เข้าใจถึงผลที่ตามมา สงครามที่ตอนนี้กลายเป็นประวัติศาสตร์ด้วยภาคต่อหลังจากนั้นที่ยังคงโหมกระหน่ำไฟสงครามนั้นอยู่ ยูเอสเอทูเดย์ ให้ภาพยนตร์เรื่องนี้สามดาวจากสี่ดาวและเขียนว่า สิ่งที่เราเหลือไว้ที่นั่นนั้นแข็งแกร่ง แต่ไม่ได้มีอะไรพิเศษมากนัก แม้ว่าจะเป็นเรื่องดีที่เมนเดสได้เติบโตขึ้นในฐานะผู้สร้างภาพยนตร์ ริชาร์ด ชิกเกล ใน ไทม์ เขียนว่า แต่ภาพยนตร์ที่ดีที่สุด—และเรื่องนี้ แม้ว่าเรื่องราวมันจะเกิดขึ้นอย่างยาวนานและซ้ำซากในหมู่ของพวกเขา—ให้ถือว่าชายเหล่านั้นได้ต่อสู้ (หรือในกรณีที่พร้อมที่จะต่อสู้) ไม่ใช่เพื่อเหตุผลหรืออุดมการณ์ แต่เพื่อความอยู่รอด
อย่างไรก็ตาม เอ. โอ. สก็อตต์ ใน เดอะนิวยอร์กไทมส์ เขารู้สึกว่าภาพยนตร์เรื่องนี้ เต็มไปด้วยความเข้มข้นของหนังแต่ไม่มีผลกระทบกับร่างกายผู้ดูเลย และเรียกมันว่า ภาพยนตร์รองเกี่ยวกับสงครามรอง ที่ให้ความรู้สึกขัดแย้งกันอย่างสิ้นเชิง เคนเน็ธ ทูราน ได้เขียนบทวิจารณ์ใน ลอสแอนเจลิสไทมส์ ว่า
มันคือพื้นผิวที่ขัดเงาและสไตล์ระดับมืออาชีพของมัน ยังไม่สามารถแข่งได้กับความเป็นจริงที่กล้าหาญที่ถ่ายทอดผ่านสารคดี เช่น Gunner Palace และ Occupation: Dreamland — หรือที่ดีกว่านั้น ในภาพยนตร์ตลกร้ายแนวเหนือจริงของ เดวิด โอ. รัสเซล เรื่อง ฉกขุมทรัพย์มหาภัยขุมทอง — ซึ่งแสดงให้เห็นว่าการเป็นทหารในอิรักเป็นอย่างไร
ข้อถกเถียง

บทความของ เดอะนิวยอร์กไทมส์ เมื่อเดือนพฤศจิกายน พ.ศ. 2548 เดวิด คารร์ นักเขียนและทหารผ่านศึกได้ตั้งข้อสังเกตว่าบางส่วนของโครงเรื่องภาพยนตร์เรื่องนี้ได้ถูกนำมาจากหนังสือของเขาเมื่อปี พ.ศ. 2545 ที่ชื่อว่า Baghdad Express: A Gulf War Memoir โดยไม่ได้รับการยินยอมจากเขา ในขณะที่ผู้เขียนบทภาพยนตร์ วิลเลียม บรอยส์เลส จูเนียร์ ได้ออกมาโต้ตอบข้อกล่าวหานั้นว่าเรื่องเล่านั้นอาจจะมีความกล้ายคลึงกันอันเนื่องมาจากประสบการณ์ร่วมกันของการประจำการเป็นนาวิกโยธินเหมือนกัน
รางวัลที่เข้าชิง

| ปี พ> ศ. | รางวัล | สาขา | ผู้ได้รับการเสนอชื่อ | ผล |
| --- | --- | --- | --- | --- |
| 2558 | 10th Satellite Awards | นักแสดงนำชายยอดเยี่ยม - ดรามา | เจค จิลเลินฮาล | เสนอชื่อเข้าชิง |
| 2558 | 10th Satellite Awards | นักแสดงสมทบชายยอดเยี่ยม – ดราม่า | ปีเตอร์ ซาร์สการ์ด | เสนอชื่อเข้าชิง |
| 2558 | 10th Satellite Awards | บทภาพยนตร์ยอดเยี่ยม – ดัดแปลง | วิลเลียม บรอยส์เลส จูเนียร์ | เสนอชื่อเข้าชิง |
| 2558 | 10th Satellite Awards | ลำดับภาพยอดเยี่ยม | วอลเตอร์ เมิร์ช | เสนอชื่อเข้าชิง |
| 2558 | Washington D.C. Area Film Critics Association Awards 2005 | นักแสดงสมทบชายยอดเยี่ยม | ปีเตอร์ ซาร์สการ์ด | เสนอชื่อเข้าชิง |
ภาคต่อ

ภาพยนตร์เรื่องนี้ประกอบด้วยภาคต่อแบบหนังแผ่น จำนวน 3 ภาคได้แก่ จาร์เฮด พลระห่ำสงครามนรก 2 (Field of Fire)  (พ.ศ. 2557), จาร์เฮด พลระห่ำสงครามนรก 3 (The Siege)  (พ.ศ. 2559) และ จาร์เฮด: Law of Return (พ.ศ. 2562) โดยทั้งสามภาคนั้นแตกต่างจากภาคแรกโดยสิ้นเชิง และเนื้อเรื่องไม่เกี่ยวข้องกับต้นฉบับแต่อย่างใด
แหล่งข้อมูลอื่น

Jarhead ที่อินเทอร์เน็ตมูวีเดตาเบส
Jarhead ที่ออลมูวี
ประเทศไทยใน พ.ศ. 2368

เหตุการณ์ที่เกิดขึ้นใน พ.ศ. 2368 (ค.ศ. 1825) ในประเทศไทย เป็นปีที่ 44 แห่งกรุงรัตนโกสินทร์ แห่งราชวงศ์จักรี และเป็นปีที่ 2 ในรัชสมัยพระบาทสมเด็จพระนั่งเกล้าเจ้าอยู่หัว และนับเป็นปี จ.ศ. 1186 (1 มกราคม - 18 มีนาคม) และ 1187 (19 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระพุทธเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก: เจ้าพระยาอภัยภูธร
สมุหพระกลาโหม: เจ้าพระยามหาเสนา
เหตุการณ์ > ไม่ทราบวัน

พระบาทสมเด็จพระนั่งเกล้าเจ้าอยู่หัวทรงรับวัดจักรวรรดิราชาวาสวรมหาวิหารไว้ เป็นพระอารามหลวง
ไทยเสียแสนหวี เมืองพง เชียงตุง ให้กับอาณาจักรพม่า เหตุการณ์นี้เกิดขึ้นในสมัยพระบาทสมเด็จพระนั่งเกล้าเจ้าอยู่หัว(รัชกาลที่ ๓)
ผู้เกิด > มีนาคม

3 มีนาคม – พระเจ้าบรมวงศ์เธอ พระองค์เจ้าเฉลิมวงศ์ พระบรมวงศ์ (สิ้นพระชนม์ พ.ศ. 2392)
ผู้เกิด > มิถุนายน

14 มิถุนายน – พระเจ้าบรมวงศ์เธอ พระองค์เจ้ากัลยาณี พระบรมวงศ์ (สิ้นพระชนม์ พ.ศ. 2418)
ผู้เกิด > ไม่ทราบวัน

เจ้าพระยารัตนบดินทร์ (รอด กัลยาณมิตร) สมุหนายกคนที่ 8 แห่งกรุงรัตนโกสินทร์ (อสัญกรรม พ.ศ. 2441)
พระครูพิพัฒนิโรธกิจ (ปาน) เจ้าอาวาสวัดมงคลโคธาวาสรูปที่ 2 (มรณภาพ พ.ศ. 2453)
ผู้เสียชีวิต > กุมภาพันธ์

13 กุมภาพันธ์ – พระยาคำฟั่น เจ้าผู้ครองนครลำพูนพระองค์ที่ 1 และเจ้าผู้ครองนครเชียงใหม่พระองค์ที่ 3 (ประสูติ พ.ศ. 2299)
ผู้เสียชีวิต > เมษายน

12 เมษายน – พระเจ้าบรมวงศ์เธอ กรมหมื่นจิตรภักดี พระบรมวงศ์ (ประสูติ พ.ศ. 2330)
ผู้เสียชีวิต > สิงหาคม

23 สิงหาคม – พระสัมพันธวงศ์เธอ กรมหมื่นนราเทเวศร์ พระบรมวงศ์ (ประสูติ พ.ศ. 2313)
ฟงอวิ๋น ขี่พายุทะลุฟ้า (ภาพยนตร์)

| ฟงอวิ๋น ขี่พายุทะลุฟ้า |
| --- | --- |

กำกับ: แอนดริว เลา
นักแสดงนำ: กัว ฟู่เฉิง เจิ้ง อี้เจี้ยน ซอนนี่ ชิบะ หยาง กงหยู ซูฉี หวง ชิวเซิน (นักแสดงรับเชิญ)
กำกับภาพ: แอนดริว เลา
ตัดต่อ: แดนนี่ แปง
ผู้จัดจำหน่าย:  โกลเด้น ฮาร์เวสท์  สหมงคลฟิล์ม
วันฉาย:  18 กรกฎาคม พ.ศ. 2541    28 สิงหาคม พ.ศ. 2541
ความยาว: 126 นาที
ประเทศ: ฮ่องกง
ภาษา: กวางตุ้ง
ทุนสร้าง: 120 ล้านเหรียญฮ่องกง
ต่อจากนี้: The Storm Warriors (ฉาย 24 ธันวาคม พ.ศ. 2552)
ข้อมูลจาก IMDb
ฟงอวิ๋น ขี่พายุทะลุฟ้า หรือ The Storm Riders , 1998  ภาพยนตร์จีนกำลังภายใน ดัดแปลงมาจากหนังสือการ์ตูนจีน เรื่อง The Storm Riders , 風雲之雄霸天下  (ฟงอวิ๋น สงป้าเทียนเจี้ย : ฟงอวิ๋น ที่หนึ่งในใต้หล้า) นำแสดงโดย กัว ฟู่เฉิง, เจิ้ง อี้เจี้ยน, ซอนนี่ ชิบะ, หยาง กงหยู, ซูฉี ร่วมด้วย หวง ชิวเซิน (นักแสดงรับเชิญ) กำกับการแสดงโดย แอนดริว เลา